
Tárgy: 
Budapest Főváros XIV. Kerület Zugló Önkormányzata Képviselő- testülete……/2023. (……..)önkormányzati rendelete a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII.18.) önkormányzati rendelet, valamint Budapest Főváros XIV. Kerület Zugló Önkormányzata Képviselő- testületének a Budapest Főváros XIV. Kerület Zugló Önkormányzata Képviselő- testülete szervezeti és működési szabályzatáról szóló 15/2019. (XI.7.) önkormányzati rendelet módosításáról
I. Előzmények

Budapest Főváros XIV. Kerület Zugló Önkormányzata Képviselő-testülete megalkotta a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendeletét (a továbbiakban: Ör.), mely 2021. február 1-jén lépett hatályba. 
A jogalkotók az önkormányzati bérlakásgazdálkodás hatékonyabb működése érdekében módosításokat javasoltak, melyek indokolttá teszik az Ör. módosítását.
II. Vélemények
A jogalkotásról szóló 2010. évi CXXX. törvény (a továbbiakban: Jat.) 17. §-a (1) bekezdése első mondata szerint:
„A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit.”
A Jat. 17. § (2) bekezdése alapján:

„A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.”

A Jat. előbbiekben idézett rendelkezései alapján elvégzett előzetes hatásvizsgálat eredménye:
aa) Társadalmi, gazdasági, költségvetési hatások
A Javaslatnak társadalmi, gazdasági, költségvetési hatása nincs
ab) Környezeti és egészségügyi következmények
A javaslatnak környezeti és egészségügyi következménye nincs
ac) Adminisztratív terheket befolyásoló hatások
A rendeletmódosítás hatására a Népjóléti Bizottság aránytalanul magas terhelése csökken, a Városfejlesztési Bizottság terhelése kezelhető mértékben nő, a Bizottságok összesített terhelése nem változik.
b) A jogszabály megalkotásának szükségessége, a rendelet módosítás megalkotása elmaradásának várható következményei
A jelenlegi rendelet módosítása csökkenti a Népjóléti Bizottság aránytalanul magas terhelését, egyidejűleg a Városfejlesztési Bizottsághoz rendeli a lakásgazdálkodással kapcsolatos feladatokat, ahol szabad kapacitás rendelkezésre áll, így gördülékenyebb döntéshozatalt tesz lehetővé, ami a rendkívül magas ügyszám miatt kiemelt fontosságú. Elmaradása esetén nem zárható ki a jelenleg is feldolgozás alatt álló, valamint a követeléskezelés és a jogosultságellenőrzés miatt előreláthatóan keletkező ügyek kapcsán olyan ügyhátralék keletkezése, mely a területen nagy jelentőségű, áttételesen is jelentkező problémákat okozhat.
c) A jogszabály alkalmazásához szükséges személyi, szervezeti, tárgyi és pénzügyi feltételek
A rendelet módosítás alkalmazása nem keletkeztet többletet a jelenlegi pénzügyi- és emberi erőforrás igények terén. 
Gazdasági Főosztály véleménye: Észrevételt nem tesz.
Jogi Főosztály véleménye: Az előterjesztésben közölt adatok és információk alapján jogi észrevételt nem tesz.
Jegyző törvényességi véleménye: Észrevételt nem tesz.
III. Bizottsági vélemények

Az előterjesztést a Jogi és Ügyrendi Bizottság, a Városfejlesztési Bizottság, a Gazdasági Bizottság, valamint a Népjóléti Bizottság tárgyalja.
IV. Döntési javaslat

Budapest Főváros XIV. Kerület Zugló Önkormányzata Képviselő-testülete megalkotja a …../2023. (… . ...) önkormányzati rendeletét a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII.18.) önkormányzati rendelet, valamint Budapest Főváros XIV. Kerület Zugló Önkormányzata Képviselő- testületének a Budapest Főváros XIV. Kerület Zugló Önkormányzata Képviselő- testülete szervezeti és működési szabályzatáról szóló 15/2019. (XI.7.) önkormányzati rendelet módosításáról az előterjesztés 1-2. mellékletei szerint. 
A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített szótöbbséget igényel.
Budapest, 2023. február 8. 

